wickkiey/tamil-wikipedia-markdown huggingface dataset:
# இந்தியத் துடுப்பாட்ட அணியின் நியூசிலாந்துச் சுற்றுப்பயணம், 2019–20



இந்தியத் துடுப்பாட்ட அணி, நியூசிலாந்தில் சுற்றுப்பயணம் செய்து 2020 சனவரி முதல் மார்ச் வரை இரண்டு தேர்வுப் போட்டிகள், மூன்று ஒருநாள் போட்டிகள் மற்றும் மூன்று இ20ப போட்டிகள் ஆகியவற்றில் நியூசிலாந்து அணியை எதிர்த்து விளையாடுகிறது. தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகைத் தொடரின் பகுதியாக இடம்பெறுகிறது.  

இ20ப போட்டித் தொடரை இந்திய அணி 5–0 என்ற கணக்கில் வென்றது. இதன்மூலம் இந்திய அணி இ20ப வரலாற்றில் 5 போட்டிகள் கொண்ட தொடரை முழுமையாக வென்ற முதல் அணியானது.  

ஒருநாள் போட்டித் தொடரை நியூசிலாந்து அணி 3–0 என்ற கணக்கில் வென்றது. இதன்மூலம் முதன்முறையாக நியூசிலாந்து அணி இந்தியாவிற்கு எதிரான ஒருநாள் தொடரை முழுமையாக வென்றது. மேலும் இந்திய அணி 1987க்குப் பிறகு முதன்முறையாக ஒருநாள் தொடர் ஒன்றில் முழுமையான தோல்வியை சந்தித்தது.  

தேர்வுப் போட்டித் தொடரை நியூசிலாந்து அணி 2-0 என்ற கணக்கில் வென்றது. 8 வருடங்களுக்குப் பிறகு முதன்முறையாக இந்திய அணி தேர்வுத் தொடர் ஒன்றில் முழுமையான தோல்வியை சந்தித்தது.  

## அணிகள்
| தேர்வு | ஒநாப | இ20ப |  |  |  |  |
| --- | --- | --- | --- | --- | --- | --- |
| * கேன் வில்லியம்சன் ( த. )
* டாம் ப்ளண்டெல்
* டிரென்ட் போல்ட்
* கொலின் டி கிரான்ஹோம்
* லொக்கி பெர்கசன்
* மாட் என்றி
* கைல் ஜேமிசன்
* டாம் லேதம்
* தரில் மிட்செல்
* ஹென்றி நிக்கோல்ஸ்
* அஜஸ் பட்டேல்
* டிம் சௌத்தி
* ராஸ் டைலர்
* நீல் வாக்னர்
* பி. ஜே. வட்லிங் (இ.க.) | * விராட் கோலி (த)
* அஜின்க்யா ரகானே
* மாயங் அகர்வால்
* ரவிச்சந்திரன் அசுவின்
* ஜஸ்பிரித் பும்ரா
* சுப்மன் கில்
* ரவீந்திர ஜடேஜா
* ரிஷப் பந்த் (இ.க.)
* செதேஷ்வர் புஜாரா
* ரித்திமான் சாஃகா (இ.க.)
*நவ்தீப் சைனி
*பிரித்வி ஷா
* முகம்மது சமி
* இஷாந்த் ஷர்மா
* ரோகித் சர்மா
* ஹனுமா விஹாரி
* உமேஸ் யாதவ் | * கேன் வில்லியம்சன் ( த. )
* ஹமீஷ் பென்னட்
* டாம் பிளன்டெல்
* மார்க் சாப்மன்
* கொலின் டி கிரான்ஹோம்
* மார்ட்டின் கப்டில்
* கைல் ஜேமிசன்
* ஸ்காட் குக்கெலெயின்
* டாம் லேதம்
* ஜேம்ஸ் நீஷம்
* ஹென்றி நிக்கோல்ஸ்
* மிட்செல் சான்ட்னர்
* இஷ் சோதி
* டிம் சௌத்தி
* ராஸ் டைலர்
* பிளேர் டிக்னர் | * விராட் கோலி (த)
* 
ரோகித் சர்மா (து.த.)

* மாயங் அகர்வால்
* ஜஸ்பிரித் பும்ரா
* யுவேந்திர சகல்
* ஷிவம் துபே
* சிரேயாஸ் ஐயர்
* ரவீந்திர ஜடேஜா
* கேதர் ஜாதவ்
* மனீஷ் பாண்டே
* ரிஷப் பந்த் (இ.க.)
* பிரித்வி ஷா
* கே. எல். ராகுல்
* நவ்தீப் சைனி
* முகம்மது சமி
* ஷர்துல் தாகூர்
* குல்தீப் யாதவ் | * கேன் வில்லியம்சன் ( த. )
* ஹமீஷ் பென்னட்
* டாம் புரூஸ்
* கொலின் டி கிரான்ஹோம்
* மார்ட்டின் கப்டில்
* ஸ்காட் குக்கெலெயின்
* டாரில் மிட்செல்
* காலின் மன்ரோ
* மிட்செல் சான்ட்னர்
* டிம் செய்ஃபெர்ட் (இ.க.)
* இஷ் சோதி
* டிம் சௌத்தி
* ராஸ் டைலர்
* பிளேர் டிக்னர் | * விராட் கோலி (த)
* ரோகித் சர்மா (து.த.)
* ஜஸ்பிரித் பும்ரா
* யுவேந்திர சகல்
* 
ஷிகர் தவான்

* ஷிவம் துபே
* சிரேயாஸ் ஐயர்
* ரவீந்திர ஜடேஜா
* மனீஷ் பாண்டே
* ரிஷப் பந்த் (இ.க.)
* கே. எல். ராகுல்
* நவ்தீப் சைனி
* சஞ்சு சாம்சன்
* முகம்மது சமி
* வாசிங்டன் சுந்தர்
* ஷர்துல் தாகூர்
* குல்தீப் யாதவ் | } |

## இ20ப தொடர்
### 1வது இ20ப

### 2வது இ20ப

### 3வது இ20ப

### 4வது இ20ப

### 5வது இ20ப

## ஒநாப தொடர்
### 1வது ஒநாப

### 2வது ஒநாப

### 3வது ஒநாப

## தேர்வுத் தொடர்
### 1வது தேர்வு

### 2வது தேர்வு
# ஆரணி கைலாசநாதர் கோயில்



**ஆரணி கைலாசநாதர் கோயில்** திருவண்ணாமலை மாவட்டம், ஆரணி நகரில் கோட்டை பகுதியில் அமைந்துள்ளது. இந்த கோவில் கி.பி.13 ஆம் நூற்றாண்டில் சோழர்களால் கட்டப்பட்டதாக கூறப்படுகிறது. தற்போதைய கட்டமைப்பு மற்றும் சிற்பங்கள் ஆகியவை வைத்து பார்த்தால் சோழர்களால் கட்டப்பட்டது என்பது உண்மையாகும். ஆரணி ஜாகீர்களால் பராமரிக்கப்பட்ட 17 சிவன் கோவில்களில் இந்த கோவிலும் ஒன்றாகும்.  

கிழக்கு நோக்கிய கோவிலில் ஐந்துக்கு கோபுரம் அமைந்துள்ளது. கிழக்கு நோக்கிய கருவறை கைலசநாதர் என்று அழைக்கப்படும் பெரிய சிவலிங்கத்தைக் கொண்டுள்ளது. கைலாசநாதரின் துணையான நாயகி தேவி வெளிப்புற பிரகாரத்தில் கிழக்கு நோக்கி எதிர்கொள்ளும் ஒரு தனி ஆலயத்தில் காணப்படுகிறது. கொடி ஊழியர்கள், பாலி பீதா மற்றும் அழகான நந்தி மண்டபம் ஆகியவை கருவறை நோக்கி எதிர்கொள்ளும். கோவில் வளாகத்திற்கு வெளியே புனித குளம் அமைந்துள்ளது. நர்தனா கணபதி, தட்சிணாமூர்த்தி, விஷ்ணு, பிரம்மா, துர்கா ஆகியோர் கோஷ்டா சிலைகளாகக் காணப்படுகிறார்கள்
# ஏரிக்குப்பம் எந்திர சனீசுவரன் கோவில்



**ஏரிக்குப்பம் சனீஸ்வரபகவான் கோயில்**  
ஆரணி – படவேடு சாலையில் ஏரிக்குப்பம் என்ற கிராமத்தில் அமைந்துள்ளது.  

எந்திர சனீஸ்வரர் ஆலயம். சனிபகவானுக்கு அர்ப்பணிக்கப்பட்ட நவக்கிரக தலங்களுள் ஒன்று.  
சனி பகவான் இந்த கோயிலில் சிவலிங்க வடிவில் அருள் பாலிக்கிறார். இரண்டரை ஆண்டுக்கு ஒர முறை நடைபெறும் சனிப்பெயர்ச்சி தினம் விமரிசையாக கொண்டாடப்படுகிறது. இங்கு அமைந்துள்ள திறந்த வெளி கருவறையில் சுமார் 5 அடி உயரமும் 2 அடி அகலமும் உடைய ஸ்ரீ சனீசுவர பகவானின் யந்திர நடுவில் அறுகோண வடிவமும், அதன் ஆறுமுனைகளில் திரிசூலமும் அடிப்பாகத்தில் மகாலட்சுமி, அனுமன் ஆகியோரது வடிவங்களும் இடம் பெற்றுள்ளன.  

நெற்றி போன்ற மேற்பகுதியில் சூரியன், சந்திரன் வடிவங்களும் அவற்றின் இடையே ஒரு காகத்தின் உருவமும் உள்ளது. நுழைவாயிலில் சனி பகவான் காகங்கள் இழுத்துச்செல்லும் ரதத்தில் அமர்ந்து இருப்பதுபோன்ற சிற்பம் உள்ளது. இங்குள்ள முன்மண்டபத்தில் அனைத்து நவகிரகங்களும் அதன் வாகனங்களுடன் ஓவியமாக வரையப்பட்டுள்ளது .
# மாலினி அவஸ்தி


**மாலினி அவஸ்தி** (**Malini Awasthi),** (பிறப்பு: 1967 பிப்ரவரி 11) ஓர் இந்திய நாட்டுப்புற பாடகி ஆவார். இவர் இந்தி மற்றும் அவதி, புண்தேலி கண்டி மற்றும் போச்புரி போன்ற தொடர்புடைய மொழிகளில் பாடுகிறார். இவர் தும்ரி மற்றும் கஜ்ரி ஆகியவற்றிலும் நிகழ்ச்சிகளை வழங்குகிறார். இந்திய அரசு 2016 ஆம் ஆண்டில் நான்காவது உயரிய குடிமை விருதான பத்மசிறீ விருதை இவருக்கு வழங்கி கௌரவித்தது.  

## ஆரம்ப கால வாழ்க்கை
மாலினி அவஸ்தி உத்தரபிரதேசத்தில் உள்ள கன்னோசி என்னும் இடத்தில் பிறந்தார். இவர், இலக்னோவின் பட்கண்டே பல்கலைக்கழகத்தில் முதுகலை பட்டம் மற்றும் இந்துஸ்தானி இசையில் தங்கப்பதக்கம் வென்றவரும் ஆவார். மேலும், இலக்னோ பல்கலைக்கழகத்தில் நவீன வரலாற்றில் முதுகலையில் தங்கப்பதக்கம் பெற்றார். இதில் இடைக்கால மற்றும் நவீன இந்திய கட்டிடக்கலையை சிறப்பு பாடமாக பயின்று நிபுணத்துவம் பெற்றார். இவர், பழம்பெரும் இந்துஸ்தானி இசைப் பாடகரான காந்தா பந்த் மற்றும் பத்ம விபூசண் விருது பெற்றுள்ள பனாரசு கரானாவைச் சேர்ந்த விதுசி கிரிஜா தேவியின் மாணவி ஆவார். இவர், மூத்த இந்திய ஆட்சிப் பணியாளரான அவனிஷ் அவஸ்தியை (உத்தரபிரதேசம்: 1987) திருமணம் செய்து கொண்டார். இவரது கணவர் தற்போது உத்தரபிரதேச அரசின் முதன்மை செயலாளராக பணியாற்றி வருகிறார்.  

## தொழில்
மாலினி அவஸ்தி பிரபலமான பாரம்பரிய இசை விழாவான ஜஹான்-இ-குஸ்ராவில் பங்களிக்கும் ஒரு வழக்கமான கலைஞர் ஆவார். அவர் அதிக சுருதியில் பாடலைப் பாடும் குரல் வளம் கொண்டவர். *துமரி*, *தாரே ரஹோ பாங்கே ஷியாம்* என்ற படத்திற்கு பாடியதனால் பிரபலமாக அறியப்படுகிறார்.  

இவர், என்.டி.டி.வி இமேஜினின் 'ஜூனூன்' என்ற தொடர் நிகழ்ச்சிக்காக, தொலைக்காட்சியில் பங்கேற்றார். மேலும், 2012 மற்றும் 2014இல் நடைபெற்ற உத்திரப் பிரதேச தேர்தல்களுக்காக, தேர்தல் ஆணையத்தால் இவர் விளம்பரத் தூதராக நியமிக்கப்பட்டார்.  

அனு மாலிக் இசையமைத்து 2015ஆம் ஆண்டில் வெளிவந்த, *தம் லகா கே ஹைஷா* என்கிற இந்தி மொழித் திரைப்படத்தில் "சுந்தர் சுஷீல்" எனத் தொடங்கும் பாடலைப் பாடியுள்ளார்.  

### கல்வி கௌரவங்கள்
- பனாரஸ் இந்து பல்கலைக்கழகத்தில் பாரத் ஆத்யன் கேந்திரத்திற்கான நூற்றாண்டு தலைவர் பேராசிரியர் கௌரவம் இவருக்கு வழங்கப்பட்டது.

## கலாச்சார நிகழ்ச்சிகள்
இவர், பல்வேறு தேசிய மற்றும் சர்வதேச கலை நிகழ்ச்சிகளில் பங்களித்துள்ளார்.  

### தேசிய நிகழ்ச்சிகள்
உத்தரப்பிரதேசத்தில் தும்ரி-திருவிழா மற்றும் ரக்-ரங்-விழா, தாஜ்-மகோத்சவம், கங்கா- மகோத்சவம், லக்னோ-திருவிழா, புத்த-மகோத்சவம், இராமாயண-மேளா, கஜ்ரி-மேளா, கபீர்-உத்சவம் போன்றவை.  

ராஜஸ்தானில் சுருதி-மண்டல்-சமரோ, கும்பல்-கார்ட்-விழா, டீஜ்- விழா-ஜெய்ப்பூர்.  

சூரஜ்குண்ட்-கைத்தறி-மேளா மற்றும் பஞ்சாப் மற்றும் ஹயானாவில் உள்ள பிஞ்சூரில் பாரம்பரியத் திருவிழா ஆகியன.  

### சர்வதேச நிகழ்ச்சிகள்
டிரினிடாட், 2017 இல் பிரவாசி திவாஸ்  

மொரிட்டஸில் இந்திய விழா, 2015  

2011இல், பிஜியில், கலாச்சார உறவுகளுக்கான இந்திய அமைப்பின் 40 வது, ஆண்டு விழா.  

சுதந்திர தின கொண்டாட்டம் ஹூஸ்டன், அமெரிக்கா, 2004  

பாக்கித்தானில் கலாச்சார செயல்திறன்; 2007  

தென் வங்கி மையம், லண்டன், 2011இல் கலாச்சார செயல்திறன்  

நெதர்லாந்தில் இந்திய திருவிழா கொண்டாட்டம்: 2002, 2003, 2015 மற்றும் 2016  

விஸ்வா போஜ்புரி சம்மேளன், மொரீசியஸ்; 2000, 2004, மற்றும் 2016.  

பிலடெல்பியா மற்றும் லாஸ் ஏஞ்சல்ஸில் கலாச்சார இசை நிகழ்ச்சி; 2016  

## விருதுகள்

பத்மசிறீ விருது; (2016).  

யஷ் பாரதி விருது - உத்தரபிரதேச அரசு; 2006  

மற்றும் உத்தரபிரதேச சங்கீத நாடக அகாதமி, தேசிய சங்கீத நாடக அகாதமி உறுப்பினர் கௌரவமும் பெற்றுள்ளார்.
# பிரகாஷ் கவுர்

**பிரகாஷ் கவுர்** ( Parkash Kaur) (பிறப்பு: 1919 செப்டம்பர் 19 - இறப்பு: 1982 நவம்பர் 2) இவர் ஒரு பஞ்சாபி பாடகராவார். இவர் முக்கியமாக பஞ்சாபி நாட்டுப்புறப் பாடல்களைப் பாடியுள்ளார். தனது தங்கை சுரிந்தர் கவுருடன் சேர்ந்து, இந்த வகையை முன்னோடியாகவும் பிரபலப்படுத்தியதற்காகவும் இவர் பாராட்டப்பட்டார். பிரகாஷ் கவுர் பஷ்தூ நாட்டுப்புறப் பாடல்களையும் பாடியுள்ளார்.  

## ஆரம்பகால வாழ்க்கை
கவுர் பிரித்தானிய இந்தியாவின் ஒரு பகுதியாக இருந்த இலாகூரில் ஒரு பஞ்சாபி - சீக்கிய குடும்பத்தில் பிறந்தார். இவர், பிரபல பஞ்சாபி பாடகரும், பாடலாசிரியருமான சுரிந்தர் கவுரின் அக்கா ஆவார்.  

## தொழில்
1941 ஆம் ஆண்டில் 'பெஷாவர் வானொலியில்' ஒரு நேரடி நிகழ்ச்சியில் கவுர் அறிமுகமானார். பின்னர் 1934 ஆகதெது 31அன்று இவரும் இவரது தங்கை சுரிந்தர் கவுரும் எச்.எம்.வி விளம்பரத்திற்காக தாங்கள் இணைந்து பாடிய முதல் பாடலான " *மாவன் 'தே தீன் ரால் பைத்தியன்* " என்பதை வெளியிட்டனர். இந்திய துணைக் கண்டம் முழுவதும் பிரபலமானார்கள்.
# இயும்லேம்பம் கம்பினி தேவி

**இயும்லெம்பம் கம்பினி தேவி** (பிறப்பு: 1945 சனவரி 1) இந்தியாவைச் சேர்ந்த நடா சங்கீர்த்தனாவின் பாடகியும், மணிப்பூரி நடனக் கலைஞரும் ஆவார். இவர் ஜவஹர்லால் நேரு மணிப்பூர் நடன அகாதமியின் (ஜே.என்.எம்.டி.ஏ) ஆசிரிய உறுப்பினராவார். மேலும் இவர் 1988 ஆம் ஆண்டில் நாடக அகாதமி விருதைப் பெற்றார். மணிப்பூரி நடனம் மற்றும் இசையில் இவரின் பங்களிப்புகளுக்காக இந்திய அரசு 2005 ஆம் ஆண்டில் இந்திய குடியரசின் நான்காவது உயரிய சிவில் விருதான பத்மஸ்ரீ விருதை வழங்கி கௌரவித்தது.  

## வாழ்க்கை
காம்பினி தேவி 1945 ஆம் ஆண்டில் ஆங்கில புதுவருட பிறப்பன்று வடகிழக்கு இந்திய மாநிலமான மணிப்பூரில் உள்ள யெய்ச்குல் ஹிருஹான்பா லெய்காயில் நடா சங்கீர்த்தனா கலைஞரான வை. குலப் சிங்கிற்கு எட்டு குழந்தைகளில் நான்காவதாக பிறந்தார். காம்பினி தேவி தனது 5 வயதில் இசை மற்றும் நடனம் கற்கத் தொடங்கினார். பின்னர், ஜவஹர்லால் நேரு மணிப்பூர் நடன அகாடமியில் (ஜே.என்.எம்.டி.ஏ) இணைந்தார். அங்கு மணிப்பூரி நடனத்தில் இருந்து முதுகலை பட்டம் பெற்றார்.  

இவர் ஜவஹர்லால் நேரு மணிப்பூர் நடன அகாதமியில் பிரபலமான ஆசிரியர்களான அமுடோன் சர்மா, மைஸ்னம் அமுபி சிங் , கைதெம் லோகேஷர் சிங், க்ஷேத்ரிதாம்பி தேவி, நங்கோம் ஜோகேந்திர சிங் மற்றும் இபோபிஷாக் சர்மா போன்றவர்களிடமிருந்து மணிப்பூரி நடனத்திலும் மற்றும் நோங்மைதேம் டோம்பா சிங், காண்டா மொய்னா டான், நங்காங்கோம், தோச்சோம் கோபால் சிங் (மோனோஹர்சாய் கீர்த்தன்) ஆகிய ஆசிரியர்களிடம் இருந்து இசையிலும் பயிற்சி பெற்றார்.  

## விருதுகள்
மணிப்பூரி சாகித்ய பரிஷத் 1979 ஆம் ஆண்டில் தேவிக்கு நிருத்ய ரத்னா விருதை வழங்கியது. மேலும் இவர் 1980 இல் மணிப்பூர் மாநில கலா அகாடமியிலிருந்து நாட் சங்கீத் விருதைப் பெற்றார். 1988 ஆம் ஆண்டில் நடா சங்கீர்த்தனுக்கான சங்க நாடக அகாடமி விருது இவருக்கு கிடைத்தது. அதே ஆண்டில் அவர் மனிதவள மேம்பாட்டு அமைச்சகத்தின் கீழ் கலாச்சாரத் துறையால் மூத்த பெல்லோஷிப்பிற்கு தேர்ந்தெடுக்கப்பட்டார். கம்பினி தேவிக்கு இந்திய அரசு 2005 ஆம் ஆண்டில் பத்மஸ்ரீ விருதை வழங்கி கௌரவித்தது.
# சிறந்த திரை வண்ணத்திற்கான அகாதமி விருது



**சிறந்த திரை வண்ணத்திற்கான அகாதமி விருது ** ஒவ்வொரு ஆண்டும் சிறந்த திரைவண்ணங்களைக் கொண்ட திரைப்படத்திற்கு வழங்கப்படும் அகாதமி விருது ஆகும்.  

இவ்விருதினை அதிக முறை பரிந்துரைக்கப்பட்டோர் அல்லது வென்றோர்,  
- **அதிக வெற்றிகள்:** டென்னிசு முரென் **8 வெற்றிகள்** (15 பரிந்துரைகளில்)
- **அதிக பரிந்துரைகள்:** டென்னிசு முரென் **15 பரிந்துரைகள்** (அதில் 8 வெற்றிகள்)
# இட்டாவோன் கிளாஸ்



**இட்டாவோன் கிளாஸ்** என்பது தென் கொரியா நாட்டு தொலைக்காட்சி நாடகத் தொடர் ஆகும். இந்த தொடர் ஜனவரி 31, 2020 ஆம் ஆண்டு முதல் ஒவ்வொரு வெள்ளி மற்றும் சனிக்கிழமைகளில் தென்கொரிய நாட்டு நேரப்படி இரவு 10:50 மணிக்கு ஜெரிபிசி தொலைக்காட்சியில் ஒளிபரப்பாகி, மார்ச்சு 21, 2020 முதல் 16 அத்தியாயங்களுடன் நிறைவு பெற்றது.  

இந்த தொடரை குவாங் ஜின் என்பவர் எழுதிய *இட்டாவோன் கிளாஸ்* என்ற இணைய வரகதை சித்திரத் தொடரை மையமாக வைத்து இயக்குநர் கிம் சுங்-யூன் என்பவர் இயக்க, பார்க் சீயோ-ஜோன், கிம் டமி, யூ ஜே-மேயுங் மற்றும் க்வோன் நாரா ஆகியோர் முதன்மைக் கதாபாத்திரத்தில் நடித்துள்ளனர்.  

## கதை சுருக்கம்
இது முன்னாள் குற்றவாளியான பார்க் சாய்-ரோய் (பார்க் சீயோ-ஜோன்)யின் கதை. தாய் இல்லாமல் தந்தையின் அரவணைப்பில் வளரும் பார்க் சாய்-ரோய் தந்தையின் நல்வழி கோட்பாட்டுக்கு கீழ் வளர்கிறான். சிறுவயதிலிருந்து காவல் அதிகாரியாக வர விருப்பும் பார்க் சாய்-ரோய் தனது தந்தை வேலை செய்யும் ஊருக்கு தனது கனவை நினைவாக்கும் சந்தோசத்துடன் வருகின்றான்.  

பள்ளியின் முதல் நாளில் பணக்கார வீட்டு மாணவனை இவன் அடித்ததற்காக பள்ளியிலிருந்து வெளியேற்றப்பட்ட பின்னர் அவரது தந்தை யின் வேலை போகின்றது. அதே தருணம் இவனது தந்தை ஒரு விபத்தில் கொல்லப்படுகிறார். 10 ஆண்டுகள் கழித்து விடுதலையாகும் பார்க் சாய்-ரோய் தனது தந்தையின் நல்வழிகளை பின்பற்றி, இட்டாவோனில் ஒரு மது உணவகம் ஒன்று திறக்கிறார். பல போட்டிகளுக்கு நடுவில் இவனும் இவனின் குழுவும் எப்படி வெற்றி கொண்டார்கள். தனது தந்தையின் மரணத்திற்கு காரணமானவர்களை தொழி முறை மூலம் எப்படி வெற்றி கொண்டான் என்பது தான் கதை.  

## நடிகர்கள்
### முதன்மை கதாபாத்திரம்
- பார்க் சீயோ-ஜோன் - பார்க் சாய்-ரோய்
- கிம் டமி - ஜோ யி-சியோ
- யூ ஜே-மேயுங் - ஜாங் டே-ஹீ
- க்வோன் நாரா - ஓ சூ-ஆ
# ஜகஜித் கவுர்


**ஜக்ஜித் கவுர்** (*Jagjit Kaur* 1930 – 15 ஆகத்து 2021) ஓர் இந்திய இந்தி / உருது பாடகராவார். இவர் இசையமைப்பாளர் முகமது சாகுர் கயாமின் துணைவியாவார். இவரது சமகாலத்தவர்களான லதா மங்கேஷ்கர்,ஆஷா போஸ்லே ஆகியோரை விட இவர் படங்களுக்கு குறைவான பாடல்களையேப் பாடியுள்ளார். ஆனாலும் இவரது பாடல்கள் அனைத்தும் மறக்கமுடியாத தலைசிறந்த படைப்புகளாக விவரிக்கப்பட்டுள்ளன.  

## தனிப்பட்ட வாழ்க்கை
கவுர் பஞ்சாபிலிருந்து ஒரு பிரபுத்துவ குடும்பத்தைச் சேர்ந்தவராவார். இவர் 1954 ஆம் ஆண்டில் இசையமைப்பாளர் முகமது சாகுர் கயாமை மணந்தார். இது இந்திய திரைப்படத் துறையில் முதல் கலப்பின திருமணங்களில் ஒன்றாகும். இவர்களுக்கு பிரதீப் என்ற மகன் இருந்தார். இவர் 2012 ல் மாரடைப்பால் இறந்துவிட்டார். தங்கள் மகனின் உதவி செய்யும் இயல்பால் ஈர்க்கப்பட்ட இவர்கள், கலைஞர்கள் மற்றும் தொழில்நுட்ப வல்லுநர்களுக்கு உதவ "கயாம் ஜக்ஜித் கவுர் கேபிஜி அறக்கட்டளை" என்ற அறக்கட்டளையைத் தொடங்கினர். ஜகஜித் கவுர் 2019 ஆகஸ்ட் 19 அன்று மாரடைப்பால் தனது 92 வயதில் காலமானார்.
# ஜக்மோகன் கவுர்


**ஜக்மோகன் கவுர்** (Jagmohan Kaur) (பிறந்தது: 1948 ஏப்ரல் 16- இறந்தது: 1997 திம்பர் 16 இவர் ஓர் பஞ்சாபி பாடகராவார் *பாபு வே ஆட் ஹுன்னி ஐன்*, *காரா வஜ்ஜ்தா, கரோலி வஜ்ஜி* போன்ற பாடல்களால் இவர் நன்கு அறியப்படுகிறார்.  

## தொழில்
இவர் தனது கணவர், பாடகர் கே. தீப்புடன் இணைந்து பாடிவருகிறார். இந்த இணை நகைச்சுவை கதாபாத்திரங்களான மை மோஹ்னோ மற்றும் போஸ்டிக்கு நன்கு அறியப்பட்டவர்கள். இருவரின் மற்றொரு குறிப்பிடத்தக்க பாடல் பூட்னா என்பதாகும். தாஜ் (1976), முட்டியார் (1979) மற்றும் துஷ்மணி டி ஆக் (1990) போன்ற சில பஞ்சாபி படங்களில் இவர் நடிதுள்ளார். சுகி பர்வார் (1980) மற்றும் தோ ஜட்டியன் உள்ளிட்ட பலருக்கும் இவர் பின்னணி பாடகியாக பாடியுள்ளார்.  

## வாழ்க்கை
கவுர் 1948 ஏப்ரல் 16, அன்று பஞ்சாபின் பதான்கோட்டில் குர்பச்சன் சிங் காங் மற்றும் தாய் பிரகாஷ் கவுர் காங் ஆகியோருக்குப் பிறந்தார். இவர் தனது சொந்த கிராமமான பூர் மஜ்ராவில் (இப்போது ரூப்நகர் மாவட்டம் ) வளர்ந்தார். இவர் தனது ஆரம்பக் கல்வியை கிராமப் பள்ளியிலிருந்து பெற்றார். பின்னர் அவர் குரளி கல்சா உயர்நிலைப் பள்ளியிலும், பின்னர் மொகாலி, கரார் ஆர்யார் பயிற்சிப் பள்ளியிலும் சேர்ந்தார். சண்டிகருக்கு அருகிலுள்ள மணி மஜ்ராவில் ஆசிரியராகவும் பணியாற்றினார்.  

கன்வார் எஸ். மொஹிந்தர் சிங் பேடியிடமிருந்து இசையைக் கற்றுக் கொண்டார். பின்னர், இவர் தனது வேலையை விட்டுவிட்டு பாடத் தொடங்கினார்.  

கல்கத்தாவில் நடந்த ஒரு நிகழ்ச்சியில், பாடகர் கே. தீப்பை சந்தித்தார். அவர்கள் 1971 பிப்ரவரி 2, அன்று திருமணம் செய்து கொண்டு தங்கள் சொந்த குழுவை உருவாக்கினர். தம்பதியருக்கு "பில்லி" குர்பிரீத் கவுர் மடா என்ற மகள் இருந்தார்.
# ரா. அனந்தகுமார்


**மரு.ரா.அனந்தகுமார்** (பிறப்பு 06 ஆகத்து 1975) இந்திய ஆட்சிப் பணியாளரும் மற்றும் விலங்கு மருத்துவரும் ஆவார்.  
## ஆரம்ப காலம்
கோயம்புத்தூர் மாவட்டத்தில் வதம்பச்சேரி என்ற ஊரில் 1975 ஆம் ஆண்டு ஆகத்து மாதம் 6 ஆம் நாள் இராமசாமி மற்றும் ஜெயலட்சுமி தம்பதியருக்கு மகனாகப் பிறந்தார். இவரது மனைவி ஸ்ரீவித்யா ஒரு அரசு உதவி மருத்துவர் ஆவார். இவர்களுக்கு கோபிகா மற்றும் தீபிகா என இரு மகள்கள் உள்ளனர்.  

## கல்வி
தனது ஆரம்ப பள்ளி மற்றும் மேல்நிலை கல்வியை தமிழ் வழியில் வதம்பச்சேரியில் பயின்றவர். இவர் நாமக்கல் கால்நடை மருத்துவ கல்லூரியில்கல்லூரியில் கால்நடை மருத்துவ பட்டப்படிப்பை பயின்றார். விளையாட்டுகளில் ஆர்வம் கொண்ட இவர் அப்போது கல்லூரி கால்பந்து அணிக்கு தலைமையேற்று‌ பல வெற்றிகளை பெற்று தந்தவர். அதிக மதிப்பெண்களை பெற்றமைக்காக கல்லூரி இறுதி ஆண்டில் 5 தங்கப்பதகங்களையும் வென்று சிறந்த மாணவராகத் திகழ்ந்தார். கால்நடை மருத்துவத்திலும் முதுநிலை பட்டம் பெற்றுள்ளார்.  

## பணி
2003 ஆம் ஆண்டில் இந்திய ஆட்சிப் பணியாளர் தேர்வில் தமிழ் இலக்கியத்தை விருப்ப பாடமாக எடுத்து‌ தமிழக மாணவர்களிலே முதலிடத்தில் வெற்றி பெற்ற பெருமைக்குரியவர். இவர் தருமபுரி மற்றும் ஈரோடு மாவட்டங்களில் மாவட்ட ஆட்சியராக இருந்தவர். ஈரோடு மாவட்டத்தில் ஆட்சியராக இருந்த போது இவர் ஆற்றிய பணிகளை பாராட்டி **நற்பணி விருதினை** சமிபத்தில் செஞ்சிலுவை சங்கம் வழங்கியுள்ளது. இவர் தமிழ் வழியில் படித்து அறிவியலின் உண்மை சுவையை தாய் மொழியில் உணர வேண்டுமென்ற எண்ணம் கொண்டவர். எனவே தனது மகளை ஈரோடு நகரின் குமனன் குட்டை என்ற இடத்தில் உள்ள அரசுப் பள்ளியில் சேர்ந்தார்.  

## பொழுதுபோக்கு
படிப்பது மற்றும் எழுதுவது இவரது பொழுதுபோக்கு ஆகும். இவர் தமிழ் கல்வியியல் சார்ந்த 8 புத்தகங்களை வெளியிட்டுள்ளார். இவர் சென்னை கால்பந்து பந்து சங்கம் நடத்தும் போட்டிகளில் விளையாடுகிறார் மற்றும் தமிழ்நாடு துடுப்பாட்ட சங்கம் லீக் போட்டிகளில் விளையாடியுள்ளார். மேலும் இவர் ஒரு குதிரையேற்ற வீரமும் ஆவார்.  
## விருதுகள்
1. ஐந்து தங்கப்பதக்கம்
1. ஒரு வெள்ளிப்பதக்கம்
1. நற்பணி விருது
1. சிறந்த தடகள வீரர்
# படிமம்:83rd Academy Awards poster.jpg

## சுருக்கம்
Official poster of the 83rd Academy Awards  

### Fair use rationale in 83rd Academy Awards
The image linked here is claimed to be used under fair use as:  
- It is of a poster for the 83rd Academy Awards event.
- Its inclusion in the article adds significantly to the article because it is used to illustrate the subject of the article i.e. the event in question.
- It is a low resolution image.
- The image is only being used for informational purposes.

## அனுமதி

vi:Tập tin:83rd Academy Awards poster.jpg
# மீண்டும் ஒரு மரியாதை



**மீண்டும் ஒரு மரியாதை** (*Meendum Oru Mariyathai*) பாரதிராஜா எழுதி, இயக்கி 2020இல் வெளியான இந்திய தமிழ் திரைப்படம் . பாரதிராஜா, நட்சத்திரா, ஜோ மல்லூரி மற்றும் மௌனிகா ஆகியோர் முதன்மைப் பாத்திரங்களில் நடித்துள்ள இந்தப்படத்தை மனோஜ் குமார் தனது மனோஜ் கிரியேஷன்ஸ் என்னும் படவுருவாக்க நிறுவனத்தின் வாயிலாக வெளியிட்டுள்ளார். இப்படத்திற்கான இசையை என்.ஆர்.ரகுநந்தன் அமைத்துள்ளார், பின்னணி இசையை சபேஷ்-முரளியும், ஒளிப்பதிவை சலாய் சாகதேவனும் மேற்கொண்டுள்ளனர். ஊட்டியில் நடைபெற்ற 2018இல் தெற்காசிய குறும்பட விழாவில் இப்படம் திரையிடப்பட்டது.  

## நடிகர்கள்
- பாரதிராஜா
- ராசி நட்சத்திரம்
- மௌனிகா
- ஜோ மல்லூரி

## முன் பணிகள்
*ஓம்* என்ற படத்தில் பி.பாரதிராஜா முக்கியக் கதாபாத்திரத்தில் நடிப்பார் என்று 2014 நவம்பரில் அறிவிக்கப்பட்டது. யுவன் சங்கர் ராஜா இசையமைத்து நிர்மல்குமார் இப்படத்தை இயக்குகிறார் என்று கூறப்பட்டது. தலைப்பு "ஓல்ட் மேன்" என்பதன் சுருக்கமாகும். இருப்பினும், சில காரணங்களால், நிரதிய்குமார் இந்த திட்டத்தை இடையில் விட்டுவிட்டார். செயலற்ற ஒரு குறுகிய காலத்திற்குப் பிறகு, படத்தின் தலைப்பு *ஓம்* இலிருந்து *மீண்டும் ஓரு மரியாதை* என அக்டோபர் 2019இல் மாற்றப்பட்டது.  
இப்படத்தின் ஒலிப்பதி என்.ஆர்.ரகுநந்தன், ஷரன் சூர்யா இரண்டு பாடல்களையும், யுவன் சங்கர் ராஜா ஒரு பாடலையும் இசையமைத்துள்ளனர். சரிகம என்ற பெயரில் இசை வெளியிடப்பட்டது. அதே மாதத்தில் முதல் முன்னோட்டப் படிமம் வெளியான பின்னர் படத்தின் அதிகாரப்பூர்வ குறு முன்னோட்டம் 21 சூலை 2018 அன்று வெளியிடப்பட்டது. இப்படத்தின் கதைக்களம் ஐரோப்பிய நாடுகளில் வசிக்கும் புலம்பெயர்ந்த இலங்கைத் தமிழர்களின் வாழ்க்கையைப் பற்றியது என்று ஊகிக்கப்படுகிறது.
# திராவிட சங்கம்

**திராவிட சங்கம்** (*Dravida Sangha*) என்பது கி.பி. 470&nbsp;இல் தமிழகத்தின், மதுரை நகரில் வச்சிரநந்தி என்ற சமணத் துறவியால் நிறுவப்பட்ட ஒரு அமைப்பு ஆகும். இது தமிழகத்தில் சமண சமையத்தைப் பரப்பும் நோக்குடன் துவக்கப்பட்டது. அக்காலகட்டத்தில் மதுரையானது களப்பிரரின் ஆட்சியின்கீழ் இருந்தது. இந்த சங்க உறுப்பினர்கள் சமண சமயத்துக்காக அலைந்து திரிவதை கைவிட்டு, வர்த்தகம் மற்றும் வேளாண்மை போன்ற குடிசார் வாழ்க்கையை ஏற்றுக்கொண்டதாக குற்றம் சாட்டப்பட்டது. பெர்க்லியின் கலிபோர்னியா பல்கலைக்கழகத்தின் தமிழ் கல்விப் பிரிவில் பொறுப்பு வகிக்கும் பேராசிரியர் ஜார்ஜ் ஹார்ட் கூறுகையில், தமிழ்ச் சங்கம் குறித்த தொன்மக்கதை மதுரையில் இருந்த சமண அவையை (சங்கம்) அடிப்படையாகக் கொண்டது என்று எழுதியுள்ளார்:  

: "கி.பி 604 இல் மதுரையில் நிறுவப்பட்ட சங்கம் என்று அழைக்கப்பட்ட ஒரு சமண சபை இருந்தது."  

## வரலாறு
திராவிட சங்கம் கி.பி 470 இல் வச்சிரநதியால் நிறுவப்பட்டதாகக் கூறப்படுகிறது.
# ரூ கிரிட் (2010 திரைப்படம்)



***ட்ரூ கிரிட் *** 2010 ஆம் ஆண்டில் வெளிவந்த ஐக்கிய அமெரிக்கத் திரைப்படமாகும். இத்திரைப்படம் கோயன் சகோதரர்களால் எழுதி, தயாரித்து, மற்றும் இயக்கப்பட்டது. இத்திரைப்படத்திற்கு ஸ்டீவன் ஸ்பில்பேர்க் நிர்வாக தயாரிப்பாளர் ஆவார். ஹைலி ஸ்டெயின்பீல்ட், ஜெப் பிரிட்ஜஸ், மேட் டாமன், ஜோஷ் புரோலின், மற்றும் பெர்ரி பெப்பர் ஆகியோர் இத்திரைப்படத்தில் நடித்துள்ளனர்.  

திரைப்படத்தின் திரைப்பிடிப்பு மார்ச்சு 2010 இல் துவங்கியது. ஐக்கிய அமெரிக்காவில் திசம்பர் 22, 2010 அன்று வெளியிடப்பட்டது. பத்து ஆசுக்கர் விருதுகளுக்கு பரிந்துரைக்கப்பட்டது: சிறந்த திரைப்படம், சிறந்த இயக்குநர், சிறந்த தழுவிய திரைக்கதை, சிறந்த நடிகர் (பிரிட்ஜஸ்), சிறந்த துணை நடிகை (ஸ்டெயின்பீல்ட்), சிறந்த தயாரிப்பு, சிறந்த ஒளிப்பதிவு, சிறந்த உடை அமைப்பு, சிறந்த இசை கலக்கல், மற்றும் சிறந்த இசை இயக்கம். ஆனால் எந்த விருதினையும் வெல்லவில்லை.
# பசந்தி பிஷ்டு


**பசந்தி பிஷ்டு** (பிறப்பு: 1953) என்பவர் இந்தியாவின் உத்தரகண்ட் மாநிலத்தின் நன்கு அறியப்பட்ட நாட்டுப்புற பாடகி ஆவார். இவர் உத்தரகண்டின் ஜாகர் நாட்டுப்புற வடிவத்தின் முதல் பெண் பாடகியாக புகழ் பெற்றவர். ஜாகர் நாட்டுப்புற பாடல் வடிவம் தெய்வங்களை துதிக்கும்  வடிவமாகும். ஜாகர் வடிவம் பாரம்பரியமாக ஆண்களால் பாடப்பட்டது. எனினும் பசந்தி பிஷ்டு இந்த நடைமுறையை மாற்றினார். இன்று நன்கு அறியப்பட்ட இவரது குரல் பாரம்பரிய வடிவிலான ஜாகர் நாட்டுப்புற பாடலைப் பாதுகாக்க முயற்சிக்கிறது. பசாந்தி பிஷ்டுக்கு 2017 இல் பத்மஸ்ரீ விருது வழங்கப்பட்டது.  

## வாழ்க்கை
பசந்தி பிஷ்டு 1953 ஆம் ஆண்டில் உத்தரகண்ட் மாநிலத்தின் சாமோலியில் உள்ள லுவானி கிராமத்தில் பிறந்தார். இவர் தனது 15 வயதில் ஒரு கணையெக்கி வீரரை மணந்தார். இல்லத்தரசியாக வாழ்வின் பெரும்பகுதியை கழித்த இவர்   தொழில்முறை பாடலை 40 வயதிற்கு பின்னர் பஞ்சாபின் ஜலந்தரில் தொடங்கினார்.  

இருப்பினும் பசந்தி சிறுவயதில் இருந்தே அவர் தனது தாயின் ஜாகர் பாடல்களைக் கேட்டு வளர்ந்ததாக  கூறுகிறார்.  

"நான் எப்போதும் என் அம்மாவுடன் சேர்ந்து பாடினேன். அவர் வேலைகளைச் செய்யும்போது பாடினார். கிராமத்தில் நடந்த பல கண்காட்சிகள் மற்றும் திருவிழாக்கள் இந்த வகையான இசை மீதான என் அன்பை ஆழமாக்கின. ”  

- பசாந்தி பிஷ்டு  

பசாந்தி தனது கிராமத்திலிருந்து ஒரு மைல் தொலைவில் உள்ள உள்ளூர் கிராமப் பள்ளியில் 5 ஆம் வகுப்பு வரை படித்தார். ஆனால் மேல்நிலைப் பள்ளி தனது வீட்டிலிருந்து மேலும் தொலைவில் இருந்ததால் கல்வியை தொடர முடியவில்லை.  

## இசை வாழ்க்கை
அதுவரை தனது குடும்பத்தினருடன் நேரம் செலவழித்த பசந்தியின் பணி வாழ்க்கை அவரது நாற்பது வயதுகளில் ஆரம்பமாகியது. பசந்தி தனது கணவருடன் ஜலந்தருக்குச் சென்ற பிறகு ஜலந்தரில் உள்ள பிரச்சீன் கலா கேந்திரத்தில் இசை கற்க ஆர்வம் கொண்டிருந்தார். அங்கு இளவயது மாணவர்களுடன் தாம் இசை கற்க வெட்கப்பட்டார். தனது மகளின் ஆசிரியரிடம் ஆர்மோனியம் வாசிக்க கற்கத் தொடங்கிய போது ​தொழில்முறை இசை பயிற்சிக்கு முதலடி எடுத்து வைத்தார். பின்னர் பஜனைகள், திரைப்படப் பாடல்கள் போன்றவற்றை மையமாகக் கொண்டு பொது நிகழ்ச்சிகளில் பாடத் தொடங்கினார். அவரது கணவர் ஓய்வு பெற்ற பிறகு பசாந்தி பிஷ்ட் டெஹ்ராடூனில் குடியேறினார். 1996 ஆம் ஆண்டில் நஜிபாபாத்தில் உள்ள அகில இந்திய வானொலி நிலையத்தில் சேர்ந்தார். இவர் ஆகாஷ்வானியின் முதல்தர கலைஞராவார்.  

பசந்தி அவருடைய குழந்தைப் பருவத்தில் தான் தாயிடம் இருந்தும், பிற கிராம பெரியவர்களிடம் இருந்தும் தாம் கற்றுணர்ந்த தெய்வத்தை துதி செய்யும் ஜாகர் எனும் நாட்டுப்புற பாடல் வடிவத்தை பாடத் தொடங்கினார். ஜாகரின் மறைந்த பல பாடல்களை அதே பழைய தாளங்களில் பாடினார். பசந்தி பிஷ்டின் குரல் வளம், பாடல் பாணி, தாளம் என்பன உத்தரகண்டின் பஹாடி பாடும் பாணிக்கு பொதுவானவை.  

## தனிப்பட்ட வாழ்க்கை
இவரது கணவர் இந்திய இராணுவத்தில் பணியாற்றி ஓய்வு பெற்றார். இவரது மகன் இந்திய விமானப்படையில் பணி புரிகிறார்.  

## விருதுகள்

அஹில்யா தேவி சம்மன் மத்திய பிரதேச அரசு (2016-2017)  

பத்மஸ்ரீ (2017)  

உத்தரகண்ட் அரசால் நாரி சக்தி தீலு ரவுத்தேலி
# டிவிஎஸ் ஜூப்பிட்டர்



**டி.வி.எஸ் ஜூப்பிட்டர்** என்பது இந்தியாவின் டி.வி.எஸ் மோட்டார் நிறுவனத்தால் செப்டம்பர் 2013 இல் அறிமுகம் செய்யப்பட்ட ஒரு ஸ்கூட்டர் ஆகும். டிவிஎஸ் நிறுவனம் இந்த ஸ்கூட்டரினை ஆண்களை கவரும் வகையில் வெளியிட்டது.  

## தொழில்நுட்பம் மற்றும் வசதிகள்
### எஞ்சின்
இது ஒரு சிலிண்டர், நான்கு ஸ்ட்ரோக், 110 சிசி எஞ்சின் மூலம் இயக்கப்படுகிறது. 7500 ஆர்பிஎம்மில் 5.88 &nbsp; kW (7.88 &nbsp; bhp) ஐ வழங்குகிறது. இந்தக் குதியுந்து 11.2 வினாடிகளில் மணிக்கு 0 முதல் 60 கிமீ வேகத்தை எடுக்கும். ஸ்கூட்டரில் ஒரு 'எக்கோனோமீட்டர்' உள்ளது. இது உற்பத்தியாளருக்கு ஒரு லிட்டர் பெட்ரோலில் 49 கி.மீ தூரத்தினை கடக்க உதவியது.  
### மைலேஜ்
ஜூலை 2018 இல், டி.வி.எஸ் ஜூப்பிட்டர் 2.5 மில்லியன் யூனிட் விற்பனையைத் தாண்டி, இந்தியாவில் அதிக விற்பனையான இரண்டாவது ஸ்கூட்டராக ஆனது.  

## விருதுகள்
2014 ஆம் ஆண்டின் ஸ்கூட்டர் என டி.வி.எஸ் ஜூப்பிட்டர் ஸ்கூட்டரை என்.டி.டி.வி கார் & பைக் விருதுகள் பெயரிட்டன. இந்த வாகனம் பிபிசி டாப் கியர் இந்தியா மற்றும் பைக் இந்தியா ஆகியவற்றின் விருதுகளையும் வென்றது. ஆண்டின் ஸ்கூட்டர் என விருது பெற்றதால் இந்தியாவில் அதிக விருது பெற்ற ஸ்கூட்டராக அமைந்தது. உலக பிராண்ட் காங்கிரஸின் 5 வது சிஎம்ஓ ஆசியா விருதுகளில் பிராண்டிங் மற்றும் மார்க்கெட்டிங் துறையில் சிறந்து விளங்குவதற்கான விருதையும் இது வென்றது. டிவிஎஸ் ஜூப்பிட்டரை 18 மாதங்களில் 500,000 ஸ்கூட்டர்களை விற்பனை செய்தது.  

## சிறப்பு பதிப்பு
2015 ஆம் ஆண்டில், டி.வி.எஸ் மோட்டார் நிறுவனம் ஜூப்பிட்டர் புதிய வரையறுக்கப்பட்ட தொகுதி மாறுபாட்டை டி.வி.எஸ் ஜூபிட்டர் ஸ்கூட்டர்-ஆஃப்-இயர் சிறப்பு பதிப்பு என அழைத்தது. இது டி.வி.எஸ் ஜூப்பிட்டர் இந்தியாவில் 2014 ஆம் ஆண்டின் ஸ்கூட்டர் என பெயரிடப்பட்டதைக் கொண்டாடும் வகையில் உருவாக்கப்பட்டது.  

டி.வி.எஸ் ஜூப்பிட்டர் இசட்எக்ஸ், டி.வி.எஸ் ஜூபிடர் கிளாசிக் மற்றும் மிக சமீபத்திய டி.வி.எஸ் ஜூபிடர் கிராண்டே போன்ற பல மாடல்களை டி.வி.எஸ் வெற்றிகரமாக அறிமுகப்படுத்தியுள்ளது.
# திரிம்பகம்


**திரிம்பகம்** (Trimbak) என்பது ஒரு நகரமாகும். நகராட்சி அமைப்பான இது இந்திய மாநிலமான மகாராட்டிராவில் நாசிக் மாவட்டத்தில் அமைந்துள்ளது. புகழ்பெற்ற திரிம்பகேஸ்வர் சிவன் கோயில் இங்கு அமைந்துள்ளது. இது பன்னிரண்டு சோதிர்லிங்கங்களில் ஒன்றாகும். இங்கு மகாராட்டிராவின் திரிம்பகேஸ்வரில் இந்து பரம்பரை பதிவேடுகள் வைக்கப்பட்டுள்ளன. புனித கோதாவரி ஆற்றின் தோற்றம் திரிம்பகத்திற்கு அருகில் உள்ளது.  

நாசிக் மாவட்டத்தில் சிம்மகஸ்த கும்ப மேளா முதலில் திரிம்பகத்தில் நடைபெற்றது. ஆனால் 1789 ஆம் ஆண்டு வைணவர்களுக்கும் சைவர்களுக்கும் இடையில் நடந்த மோதலுக்கு முன்னதாக, மராட்டிய பேஷ்வா கும்பமேளாவில் வைணவர்கள் குளிக்கும் இடத்தை நாசிக் நகரில் ராம்குண்டம் என்ற இடத்திற்கு மாற்றினார். திரியம்பகத்தை கும்பமேளாவின் சரியான இடமாக சைவர்கள் தொடர்ந்து கருதுகின்றனர்.  

## நிலவியல்
திரிம்பகம் 19.56 ° வடக்கிலும் 73.32 ° கிழக்கிலும் அமைந்துள்ளது. இது சராசரியாக 720 மீட்டர் உயரத்தில் உள்ளது. (2362 அடி).  

## புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, திரிம்பகத்தின் மக்கள் தொகை 12,056 பேராகும். ஆண்கள் மக்கள் தொகையில் 51 சதவீதமும், பெண்கள் 49 சதவீதமும் இருக்கின்றனர். திரியம்பகம் சராசரியாக 89.61 சதவீதம் கல்வியறிவு விகிதத்தைக் கொண்டுள்ளது: ஆண் கல்வியறிவு 94.12 சதவீதமும், மற்றும் பெண் கல்வியறிவு 84.88 சதவீதமும் ஆகும். திரிம்பகத்தின், மக்கள் தொகையில் 11.10 சதவீதம் பேர் % 6 வயதுக்குட்பட்டவர்கள் ஆவார்.  

## வரலாறு
ஒரு நகரம் நிர்மானிக்கப்பட்டு, பின்னர் இது திரிம்பகேஸ்வர் என பிரபலமானது. பேஷ்வாக்களின் ஆட்சி காலத்தில் நானா சாகேப் பேஷ்வா திரிம்பகேஸ்வர் கோவிலைக் கட்டுமாறு அறிவுறுத்தியதுடன், திரிம்பகேஸ்வர் நகரத்தை உருவாக்கி அழகுபடுத்தினார்.  

**நீல மணி** - இங்கிருந்த ஒரு பெரிய நீல வைரத்திற்கு, நாசக் வைரம் என்று பெயரிடப்பட்டது. இது திரிம்பகேஸ்வர் கோயிலை அலங்கரித்தது. பாஜிராவ் பேஷ்வாவிலிருந்து இந்த வைரத்தை ஜே. பிரிக்ஸ் என்ற ஆங்கில கர்னல் எடுத்துச் சென்றதாக அறியப்படுகிறது. பின்னர், பிரிக்ஸ் வைரத்தை பிரான்சிஸ் ராவ்டன்-ஹேஸ்டிங்ஸுக்கு வழங்கினார். அது பின்னர் இங்கிலாந்து சென்றது.  

## குறிப்பு
# அரைமுடி


**அரைமுடி** அல்லது *அரசிலை* என்பது சிறிய வெள்ளி உலோகத்தாலான இதய வடிவ அல்லது அரச இலை வடிவ அணிகலன் ஆகும். இந்தியாவின் தமிழ்நாடு மாநிலம் மற்றும் இலங்கையின் சில பகுதிகளில் புழக்கத்தில் இருந்து வந்த இந்த ஆபரணம் பெண் குழந்தைகளுக்கு அரைஞாணுடன் கோர்த்து அணிவிக்கப்படும். “அரை“ என்பது இடுப்பு பாகத்தையும் “முடி” என்றால் மூடுதல் என்றும் பொருள்படும் . இதனை 'அரசிலை', 'அலமாடி' என்று கிழக்கிலங்கை முஸ்லிம்கள் அழைக்கின்றர்.  

1966 ஆம் ஆண்டில் எம். எஸ். சந்திரசேகர் எழுதிய “புதுக்கோட்டை அருங்காட்சியகத்திக் முக்கிய காட்சிப்பொருட்களின் கையேடு” "Guide to the principal exhibits in the Government Museum, Pudukkottai" என்ற ஆங்கில நூலில் “பிறப்புறுப்புக் கவசம்” என அரைமுடி குறிப்பிடப்பட்டுள்ளது.  

சென்னை மாகானத்தின் சேலம் மாவட்டத்தை பற்றிய கையேட்டின் முதல் தொகுதியில் குழந்தைகள் சில நேரங்களில், பத்து வயது அல்லது அதற்கு மேற்பட்ட வயது வரை, நிர்வாண நிலையில் இருப்பதை தவிர்க்கும் நோக்கில் இடுப்பைச் சுற்றிய ஒரு கயிற்றில் இதய வடிவிலான வெள்ளித் தகடு அல்லது “அரைமுடி” அணியப்பட்டதாக விவரிக்கிறது. "
# பல்பீர் சிங் சீசெவால்



**பல்பீர் சிங் சீசெவால்** ( Balbir Singh Seechewal ) (பிறப்பு: 1962 பிப்ரவரி 2) இவர் ஓர் நிர்மலா சீக்கியராவார். இவர் இந்தியாவின் பஞ்சாபில் நதி மாசு எதிர்ப்பு பிரச்சாரத்திற்கு தலைமை தாங்கினார். குர்பானியின் சுற்றுச்சூழல் சாரத்துடன் தனது பயிரிடப்பட்ட சுய உதவி தத்துவத்தை இணைப்பதன் மூலம், 110 மைல் நீளமுள்ள காளி பெயின் நதியினை இவர் உயிர்த்தெழுப்பினார். இவர் 2017 இல் இந்திய குடிமை விருதான பத்மஸ்ரீ விருதினைப் பெற்றுள்ளார். இவர் "சுற்றுச்சூழல் பாபா" என்றும் அழைக்கப்படுகிறார்.  

2009 ஆம் ஆண்டின் முற்பகுதியில் இவர், இந்தியாவின் பஞ்சாபின் மால்வா பகுதி வழியாகவும், அதிக மக்கள் தொகை கொண்ட லூதியானா வழியாகவும் சென்ற ஒரு பருவகால நீரோடையான புத்த நுல்லாவைக் காப்பாற்றுவதற்காக போராட்டங்களை கையில் எடுத்துக் கொண்டார். இது தொடர்பாக உயர்நீதிமன்றத்தின் உத்தரவுகளுக்கு இணங்க பஞ்சாப் மாசு கட்டுப்பாட்டு வாரியத்தின் பணிகள் தோல்வியடைந்ததைத் தொடர்ந்து, நீர்வளத்தை வெளியேற்றுவதற்கான சிக்கலை தீர்க்க சமூகத்தின் பல்வேறு பிரிவினரிடையே விழிப்புணர்வை ஏற்படுத்தும் பிரச்சாரத்தை சீக்வால் தொடங்கினார்.  

பஞ்சாபின் பிஸ்த் தோவாப் பகுதியில் 160 கி.மீ நீளமுள்ள பியாசு நதியின் துணை நதியான காளி பெயின் நதியை இவர் மீட்டெடுத்தார். 2007 ஆம் ஆண்டில் காளி பெயின் நீர் சுத்தம் செய்யும் திட்டத்தைத் தொடங்கியபோது, அது ஒரு சவாலான பணியாக இருந்தது என்று சீசெவால் கூறுகிறார். ஆனால், அதன் முக்கியத்துவத்தை மக்கள் அறிந்தவுடன், அவர்கள் உலர்ந்த வடிகாலாக மாறியிருந்த மற்றும் அதன் வரலாற்று மற்றும் மத முக்கியத்துவத்தை நீண்ட காலமாக மறந்துவிட்ட ஒரு குப்பைக் குப்பையாகக் குறைக்கப்பட்டிருந்த அந்த இடத்தை சுத்தம் செய்வதில் அவர்களும் இணைந்தனர்.  

## வாழ்க்கை
இந்தியாவின் பஞ்சாபில் உள்ள ஜலந்தர் மாவட்டத்தில் சீசெவால் என்ற இடத்தில் ஒரு சீக்கிய, விவசாய குடும்பத்தில் சனன் சிங் மற்றும் சனன் கவுர் ஆகியோருக்குப் பிறந்தார். இவர் நகோடரில் உள்ள தயானந்த் ஆங்கிலோ-வேதக் கல்லூரியில் படித்தார். 1981 ஆம் ஆண்டில் கல்லூரியை விட்டு வெளியேறிய பின்னர் குங்குமப்பூ வண்ண உடையணிந்து துறவியானர். இரு முறை சீசெவால் ஊராட்சியின் தலைவராக இருந்தார்.  

## விருதுகள் மற்றும் கௌரவங்கள்

2017 மார்ச் 30 அன்று இந்தியக் குடியரசுத் தலைவர் பிரணாப் முகர்ஜி (வலது) அவர்களிடமிருந்து பத்மஸ்ரீ விருதைப் பெற்ற பல்பீர் சிங் சீசெவால் (இடது).  

- டைம் பத்திரிகையின் சுற்றுச்சூழல் கதாநாயகன் என்ற தலைப்பு பெற்றுள்ளார்.
# திருச்செல்வம் திருக்குமரன்


**திருச்செல்வம் திருக்குமரன்** ஈழத்துக் கவிஞரும் எழுத்தாளரும், சூழலியலாளரும், ஊடகவியலாளரும் ஆவார் யாழ்ப்பாணப் பல்கலைக்கழகத்தில் பட்டம் பெற்றவர்.  

திருச்செல்வம், கௌரி ஆகியோருக்கு ஏக புத்திரனாக இலங்கை, யாழ்ப்பாணத்தில் பிறந்தவர். இவரது முதல் கவிதை 1995 ஆம் ஆண்டில் உதயன் பத்திரிகையில் பிரசுரமானது. இலங்கையில் தொலைக்காட்சியிலும் பத்திரிகையிலும் ஊடகவியலாளராகவும் அமைச்சில் அதிகாரியாகவும் பணியாற்றியவர். பின்னர் புலம் பெயர்ந்து வெளிநாடொன்றில் சுதந்திர ஊடகவியலாளராகப் பணியாற்றி வருகிறார்..  

## இவரது நூல்கள்
- *திருக்குமரன் கவிதைகள்* (கரிகணன் பதிப்பகம், 2004)
- *விழுங்கப்பட்ட விதைகள்* (முதல் பதிப்பு 2011: உயிரெழுத்துப் பதிப்பகம், இரண்டாம் பதிப்பு 2015:தமிழோசை பதிப்பகம்)
- *தனித்திருத்தல்* (உயிரெழுத்துப் பதிப்பகம், 2014, ISBN 978-93-8109952-0)
- *விடைபெறும் வேளை* (யாவரும் பதிப்பகம், 2019)
- *சேதுக்கால்வாய்த் திட்டம்* (இராணுவ, அரசியல், பொருளாதார, சூழலியல் நோக்கு, ஆய்வுநூல், பிரம்மா பதிப்பகம், 2006)
-
# சிறந்த சர்வதேச திரைப்படத்திற்கான அகாதமி விருது



**சிறந்த சர்வதேச திரைப்படத்திற்கான அகாதமி விருது ** (முன்னர்: சிறந்த வெளிநாட்டுத் திரைப்படம்) அகாதமி விருதுகளில் ஒன்றாகும். அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படுகிறது. ஆங்கில மொழியில் அல்லாத திரைப்படத்திற்கு இவ்விருது வழங்கப்படுகிறது.  

இவ்விருதினை அதிக முறை வென்ற நாடு இத்தாலி ஆகும். 28 பரிந்துரைகளில் 14 முறை இவ்விருதினை வென்றுள்ளது. அதிக முறை பரிந்துரைக்கப்பட்டது பிரான்சு ஆகும். 37 முறை பரிந்துரைக்கப்பட்டுள்ளது.  

2019 இல் வெளியான தென்கொரியத் திரைப்படம் *பாரசைட்டு* மட்டுமே இவ்விருதினையும் சிறந்த திரைப்படத்திற்கான விருதினையும் வென்றுள்ளது.  
## தகுதி
பிற அகாதமி விருதுகளைப் போல இவ்விருதிற்கு பரிந்துரைக்கப்படும் திரைப்படம் ஐக்கிய அமெரிக்காவில் வெளியிடத் தேவையில்லை. பல்வேறு நாடுகளினால் பரிந்துரைக்கப்படும் திரைப்படங்கள் தொடர்ச்சியாக 7 நாட்கள் குறந்தது ஒரு திரையரங்கில் திரையிடப்பட்டு இருக்க வேண்டும்.
# மீனாட்சி சீனிவாசன்



**மீனாட்சி சீனிவாசன் (Meenakshi Srinivasan)** (பிறப்பு:1971 சூன் 11) இவர் ஓர் இந்திய பாரம்பரிய நடனக் கலைஞரும் நடன இயக்குநரும், மற்றும் பரதநாட்டியத்தின் பந்தநல்லூர் பாணியின் நிபுணருமாவார். இவர் அலர்மேல் வள்ளியின் கீழ் பயிற்சி நடனப் பயிற்சியினைப் பெற்றவர். இந்த பாரம்பரிய பாணியில் இளைய தலைமுறை நடனக் கலைஞர்களின் மிகவும் நம்பிக்கைக்குரிய தனி நடனக் கலைஞர்களில் ஒருவராகக் கருதப்படுகிறார்.  

சென்னை மியூசிக் அகாதெமியின் வருடாந்த சர்வதேச நடன விழா, சிங்கப்பூர், இந்திய நுண்கலை அமைப்பின் இந்திய பாரம்பரிய இசை மற்றும் நடன விழா மற்றும் பாரிசில் உள்ள குய்மெட் அருங்காட்சியகம் போன்றவற்றிலும் இவர் தனது நடன நிகழ்ச்சிகளை நிகழ்த்தியுள்ளார். இவர் 2011ஆம் ஆண்டில் சங்கீத நாடக அகாதமியிடமிருந்து உஸ்தாத் பிஸ்மில்லா கான் யுவ புரஸ்கார் என்ற விருதினைப் பெற்றுள்ளார்.  

கூடுதலாக, மீனாட்சி சீனிவாசன் ஒரு தொழில்முறை கட்டிடக் கலைஞராவார். இந்தியாவின் தமிழ்நாட்டிலுள்ள, சென்னையில் கால்ம் ஸ்டுடியோ என்ற நிறுவனத்தை நிறுவி கட்டடக்கலை பயிற்சியை நடத்தி வருகிறார்.  

## ஆரம்பகால வாழ்க்கை மற்றும் பயிற்சி
மீனாட்சி 1971 சூன் 11 அன்று சென்னையில் பிறந்தார். மீனாட்சி சீனிவாசன் கலாசேத்திரா வெங்கடச்சலபதியின் கீழ் பரதநாட்டியத்தில் தனது முதல் பயிற்சியை பெற்றார். பின்னர் அலர்மேல் வள்ளியின் கீழ் பயிற்சிப் பெற்றார். கட்டடக்கலை நிபுணராக திகழும் இவர் சிங்கப்பூரில் கட்டடக்கலை தொடர்பான பணிகளிலும் ஈடுபடுபவராவார். அங்கிருக்கும் சிங்கப்பூர் இந்தியன் நுண்கலை சங்கத்தில் நடனக் கலைஞர் கிரீஷ்குமாரிடம் நடனக் கலையின் பல நுணுக்கங்களில் நிபுணத்துவம் பெற்றார்.  

## தொழில் மற்றும் குறிப்பிடத்தக்க செயல்திறன்
சென்னை மியூசிக் அகாதமி, பிரம்ம கானசபா, கிருட்டிண கான சபை போன்ற தென்னிந்தியாவின் முக்கியமான இசை சபாக்களில் இவர் இடம்பெற்றுள்ளார். மார்கழி விழாவிலும் நிகழ்த்தியுள்ளார்..  

பெங்களூர் ஹப்பா உட்பட நாட்டின் பிற பகுதிகளில் நடன விழாக்களில் நடித்துள்ளார். நாதம் விழா, சில்பாராமன் நடன விழா, கொல்கத்தா, டோவர் லேன் இசை மாநாடு, தேவதாசி விழா, சூர்ய விழா, சுவராலயா விழா மற்றும் நிசாகந்தி விழா போன்றவை.  

சர்வதேச அளவில் இவர் சிங்கப்பூரில் உள்ள எஸ்ப்ளேனேட் - அரங்கங்களில் உள்ள இந்திய நுண்கலை அமைப்பின் இந்திய பாரம்பரிய இசை மற்றும் நடன விழாவில் தனது நிகழ்ச்சிகளை நிகழ்த்தியுள்ளார். சிங்கப்பூரில் உள்ள சிங்கப்பூர் ரெபர்ட்டரி அரங்கம் ; மலேசியா, ராம்லி இப்ராகிமின் சூத்ர நடன திரையரங்கு, கனடாவின், வான்கூவரில் நடைபெற்ற ஒரு நடன நிகழ்ச்சி, இங்கிலாந்தின் இலண்டனில் நடைபெற்ற "யங் மாஸ்டர்ஸ்" விழா, பிரான்சின் பாரிசில் குய்மெட் அருங்காட்சியகம் மற்றும் ஒல்லாந்து மற்றும் பெல்ஜியத்திலும் இவர் தனது நடன நிகழ்ச்சிகளை நிகழ்த்தியுள்ளார்.  

## விருதுகள்
இவரது பணியைப் பாராட்டி பல கௌரவங்களைப் பெற்றுள்ளார். இவரது ஆற்றல் மற்றும் உள் சக்தி மற்றும் இவரது " நிருத்தா (தூய நடனம்), நிருத்யா (வெளிப்படையான நடனம்) மற்றும் நாட்டியா (நாடகம்) " அளவிடப்பட்ட புத்திசாலித்தனம் "ஆகியவற்றால் இவர் பாராட்டப்பட்டார். இவருக்கு நாட்டிய கலா விபான்ச்சி ,(2007) நாட்டிய கால தர்சினி (2012) மற்றும் நிருத்ய அபினய சுந்தரம் போன்ற பட்டங்கள் வழங்கப்பட்டுள்ளன.  

மீனாட்சி சீனிவாசனுக்கு பரதநாட்டியத் துறையில் குறிப்பிடத்தக்க திறமைக்காக 2011ஆம் ஆண்டில் இந்தியாவின் தேசிய இசை, நடனம் மற்றும் நாடக அகாடமியான சங்கீத நாடக அகாதமியின் உஸ்தாத் பிஸ்மில்லா கான் யுவ புரஸ்கார் விருது வழங்கப்பட்டது.
# டிவிஎஸ் என்டோர்க் 125

**டி.வி.எஸ் என்டோர்க் 125** என்பது இந்தியாவில் டி.வி.எஸ் மோட்டார் நிறுவனத்தால் தயாரிக்கப்பட்ட மோட்டார் ஸ்கூட்டர் ஆகும். இந்தக் குதியுந்து மறைந்து தாக்கும் விமானத்தின் (Stealth Aircraft) வடிவமைப்பை மாதிரியாகக் கொண்டு வடிவமைக்கப்பட்டது. என்டோர்க் குவியுந்தில் டிரம் பிரேக், டிஸ்க் பிரேக், ரேஸ் எடிஷன் என மூன்று ரகங்கள் உள்ளன.  

## தொழில்நுட்ப விவரங்கள்
என்டோர்க் டி.வி.எஸ் இன் முதல் 125 சிசி திறன் கொண்ட குவியுந்து (ஸ்கூட்டர்) ஆகும்.  

இது ஒரு சிலிண்டர், நான்கு ஸ்ட்ரோக், 125 சிசி எஞ்சின் மூலம் இயக்கப்படுகிறது. 7500 ஆர்பிஎம்மில் 6.9 கிலோவாட் (9.4 பிஎஸ்) வழங்குகிறது. இந்தக் குவியுந்து 9 வினாடிகளில் மணிக்கு 0 முதல் 60 கி.மீ. வேகத்தை எட்டும். உற்பத்தியாளரின் கூற்றுப்படி மணிக்கு 95 கி.மீ. / மணி வேகத்தில் செல்லும்.  
டிவிஎஸ் இந்திய குதியுந்து சந்தையில் என்டோர்க் 125 க்கு புளூடூத் இணைக்கப்பட்ட இன்ஸ்டிரூமென்ட் கிளஸ்டரை (instrument cluster) வழங்கியுள்ளது. இதன் மூலமாக வாகனத்தினைப் பயன்படுத்துபவர் புளூடூத் மூலமாக தன்னுடைய ஸ்மார்ட்போனனை குதியுந்தோடு இணைத்துக் கொள்ள இயலும். வாகனத்திலேயே குறுஞ்செய்திகள், அழைப்புகள் மற்றும் இதர தகவல்களைப் பெற இயலும். இந்த சேவை என்டோர்கின் தனித்துவமான அடையாளத்தை பெற்று தந்துள்ளது.  

இன்ஸ்டிரூமென் கிளஸ்டர் வழிசெலுத்தல் உதவியாளர், அழைப்பாளர் ஐடி, அதிவேக ரெக்கார்டர், உள்ளமைக்கப்பட்ட லேப்-டைமர் மற்றும் சேவை நினைவூட்டலுடன் உட்பட பல கூறுகளை கொண்டுள்ளது. என்ஜின் கில் சுவிட்ச், ஈர்க்ககூடிய வடிவமைப்பு ஆகியவற்றையும் கொண்டுள்ளது.  

பிஎஸ் 4 தரத்தில் வெளிவந்த என்டொர்க் 116 கிலோ எடை கொண்டது.  

## நிறங்கள்
- மேட் மஞ்சள்
- மேட் வெள்ளை
- மேட் சிகப்பு
- மேட் வெள்ளி
- மெட்டாலிக் ஊதா
- மெட்டாலிக் சாம்பல்
- மெட்டாலிக் சிகப்பு
# உமா டோக்ரா


**உமா டோக்ரா** (*Uma Dogra*, பிறப்பு 23 ஏப்ரல் 1957) என்பவர் இந்திய பாரம்பரிய நடன வடிவமான கதக் நடனக் கலைஞர் ஆவார். இவர் ஜெய்ப்பூர் கரானாவைச் சேர்ந்த கதக் ஆசிரியர் பண்டிட் துர்கா லாலின், மூத்த சீடர் ஆவார். இவர் ஒரு கதக் தனி நடனக் கலைஞர், நடன இயக்குநர் மற்றும் ஆசிரியர் ஆவார். இவர் 40 ஆண்டுகளுக்கும் மேலாக இந்தியாவிலும் வெளிநாட்டிலும் ஆடி வருகிறார்.  

## ஆரம்ப கால வாழ்க்கை
இவர் புது தில்லியில் உள்ள மால்வியா நகரில் மோதிராம் மற்றும் சகுந்தலா சர்மா ஆகியோருக்கு பிறந்தார். உமா தனது 7 வயதில் நடனமாடத் தொடங்கினார். இவர் ஆரம்பத்தில் குரு பன்சிலாலிடமும் பின்னர் ரெபா வித்யார்த்தியிடமும் புது தில்லியில் உள்ள கதக் கேந்திரத்தில் பயிற்சி பெற்றார். பின்னர் இவர் ஜெய்ப்பூர் கரானா, பண்டிட் துர்கா லால் ஆகியோரிடம் பயிற்சி பெற்றார். இவர் தனது தந்தை பண்டிட் மோதிராம் சர்மாவிடம் பாரம்பரிய இந்துஸ்தானி குரல் இசை பயிற்சி பெற்றார். இவரது தந்தை மோதிராம் சர்மா சித்தார் கலைஞராவார். மோதிராம் சர்மா பண்டிட் ரவி சங்கரின் சீடர் ஆவார்.  

## தொழில்
இவர் ரெபா வித்யார்த்தி மற்றும் பண்டிட் பிர்ஜு மகாராஜ் ஆகியோரிடம் 1969 முதல் 1972 வரை கதக் கற்றுக்கொண்டார். பின்னர் 1972 முதல் 1984 வரை குரு பண்டிட் துர்கா லாலிடம் கதக் கற்றுக்கொண்டார். மும்பையில் உள்ள உமா டோக்ரா கதக் பள்ளியில் வகுப்புகள் நடத்துகிறார். இவர் ஏராளமான மாணவர்களுக்கு பயிற்சி அளித்துள்ளார், அவர்களில் சிலர் பாலிவுட்டைச் சேர்ந்தவர்கள். சோனம் கபூர், ஜெபா பக்தியார், சாதியா சித்திகி, மீட்டா வசிஸ்த், நுஷ்ரத் பருச்சா மற்றும் ராச்சனா பருல்கர் ஆகியோருக்கு உமா டோக்ரா பயிற்சி அளித்துள்ளார்.  

2004 ஆம் ஆண்டில் இவர் பண்டிதராக கௌரவிக்கப்பட்டார். இவர் 2014 இல் சங்கீத நாடக அகாதமி விருது உட்பட பல உள்ளூர், பிராந்திய மற்றும் தேசிய விருதுகளை பெற்றுள்ளார்.  

2016 மே 18 அன்று, உமா தனது சீடர்களான சரிதா காலே மற்றும் கீதாஞ்சலி சர்மா ஆகியோருடன் ஒரு மாத கால கலாச்சார விழாவான உஜ்ஜைன் சிம்ஹஸ்தாவில் நடன நிகழ்சிகளை நிகழ்த்தினர்.  

## கௌரவ முனைவர் பட்டம்
உமா டோக்ராவுக்கு 2016 திசம்பர் 12 அன்று ராய்ப்பூரில் உள்ள ஐடிஎம் பல்கலைக்கழகம் கௌரவ முனைவர் பட்டம் வழங்கியது. ஐடிஎம் குழுமத்தின் நிறுவனர் மற்றும் தலைவரும், ஐடிஎம் பல்கலைக்கழகத்தின் அதிபருமான டாக்டர் பி.வி.ரமணாவிடம் இவர் முனைவர் பட்டம் பெற்றார்.  

## தனிப்பட்ட வாழ்க்கை
உமா டோக்ரா தேசிய விருது பெற்ற திரைப்படத் தயாரிப்பாளர் சித்ரார்த்தா சிங்கை மணந்தார். இந்த இணையருக்கு ஒரு மகன் ஒரு மகள் உள்ளனர். இவர்களின் மகளான சுகாசினி சிங் இந்தியா டுடேயில் எழுத்தாளராகவும், பத்திரிகையாளராகவும் உள்ளார். மேலும் இவர்களது மகனான மனஸ் சிங் ஒரு நடிகராக உள்ளார். உமா மும்பையில் குடியேறி வாழ்ந்து வருகிறார்.  

## புத்தகங்கள்
இவர் தனது நடனக் கலைப் தனது பயணம் மற்றும் கதக்கின் நுட்பங்களைப் பற்றி "In Praise of Kathak" என்ற புத்தகத்தை எழுதியுள்ளார். இந்த புத்தகத்தை நாடாளுமன்ற உறுப்பினர் ஹேம மாலினி 2015 சனவரி 30 அன்று சம்வேதின் ரஜத் ஜெயந்தி மகோத்சவ விழாவில் வெளியிட்டார்.  

## கதக் பள்ளி
உமா டோக்ரா கதக் பள்ளி என்ற பெயரிலான பள்ளியை மும்பையில் உமா டோக்ரா நடத்தி வருகிறார். அதன் செயல்பாடுகளாக வகுப்பறை கற்றல், பட்டறைகள், முதுநிலை வகுப்புகள், கருத்தரங்குகள் மற்றும் விழாக்கள் போன்றவை அடங்கும்.
# தனுஷ்கோடி கலங்கரை விளக்கம்

**தனுஷ்கோடி கலங்கரை விளக்கம்** *(Dhanushkodi Lighthouse)* என்பது இந்தியாவின், தமிழ்நாடு மாநிலத்திலுள்ள இராமநாதபுரம் மாவட்டம், இராமேஸ்வரம் வட்டதிலுள்ள தனுஷ்கோடியில் பழைய தொடருந்து நிலையம் அருகில் கம்பிப்பாடு என்ற இடத்தில் அமைக்கப்பட்டுள்ள ஒரு கலங்கரை விளக்கம் ஆகும்.  

இந்த கலங்கரை விளக்கத்துக்கான பூமி பூசையானது 2020 பிப்ரவரி 18 அன்று செய்யப்பட்டது. இது ஏழு கோடி ரூபாய் செலவில் கட்டப்பட்டுள்ளது. இந்த கலங்கரை விளக்கமானது 50 மீட்டர் உயரம் கோண்டதாக எண்கோண வடிவில் கட்டப்பட்டுள்ளது. இந்த கலங்கரை விளக்கத்தின் மேலே சுற்றுலாப்பயணிகள் சென்று ராமேஸ்வரம் தீவின் அழகை காணும் வகையில் பார்வையாளர் மாடமும், அமைக்கபட்டுள்ளது. மேலே செல்ல மின்தூக்கி வசதி அமைக்கப்பட்டுள்ளது. இதில் 18 கடல் மைல் (33.3 கி.மீ) தொலைவுக்கு ஒளி வீசும் திறன் கொண்ட விளக்கு பொருத்தப்பதட்டுள்ளது. இந்த விளக்குகள் சூரிய மின் ஆற்றல் மூலம் செயல்படும். இதன் விளக்கு இலங்கையின், தலைமன்னார் வரை ஒளி வீசும் திறன் கொண்டது. மேலும் இந்த கலங்கரை விளக்கத்தில் ரேடார் பொருத்தப்பட்டுள்ளது. இதன் மூலமாக இந்தக் கடல் பகுதியில் வரும் கப்பல்கள், மீன்பிடி படகுகள் கண்காணிக்கப்படுகிறது. பாம்பன் தீவு பகுதியில் பாம்பன் கலங்கரை விளக்கம் மற்றும் பிசாசு முனை ஆகிய பகுதிகளில் ஏற்கெனவே இரு கலங்கரை விளக்கங்கள் உள்ளன என்பது குறிப்பிடத்தக்கது.
# பாம்பன் கலங்கரை விளக்கம்


**பாம்பன் கலங்கரை விளக்கம்** (*Pamban Lighthouse*) என்பது தமிழ்நாட்டின் இராமேசுவரம் தீவில் உள்ள மூன்று கலங்கரை விளக்கங்களில் ஒன்றாகும். இது பாம்பன் வாய்கால் வடமேற்கு முனை கலங்கரை விளக்கம் என்றும் அழைக்கப்படுகிறது.  

## அமைப்பு
பாம்பன் கலங்கரை விளக்கம் முதலில் 1845 ஆம் ஆண்டு கட்டப்பட்டது. துவக்கத்தில், இந்த கலங்கரை விளக்கத்திற்கு மீன் எண்ணெய், தாவர எண்ணெய் போன்றவை எரிபொருளாகப் பயன்படுத்தப்பட்டன. 1923 ஆம் ஆண்டு, பாம்பன் கலங்கரை விளக்கம் புதுப்பிக்கப்பட்டது. இந்திய விடுதலைக்குப் பின்னர், மின்சாரம் மூலம் இயங்கும் விளக்குகள் கலங்கரை விளக்கத்தில் பொருத்தப்பட்டன. இது ஒரு உருளை கோபுரமாகவும் இதன் மேல்மாடத்தில் விளக்கு கொண்டதாக அமைக்கப்பட்டது. இது வெள்ளை மற்றும் கருப்பு பட்டைகளாக வண்ணம் பூசப்பட்ட அடையாளத்தோடு காணப்படுகிறது. உச்சியில் வெள்ளை மேல் மாடத்துடன் அதில் சிவப்பு கூரையுடனும் உள்ளது. கலங்கரை விளக்கம் 66 அடி (20 மீ) உயரம் கொண்டதாக உள்ளது. இதில் 9 விநாடிகளுக்கு ஒருமுறை மூன்று வெள்ளை ஒளி பாய்ச்சல்களை வீசுகிறது. இந்த வெளிச்சமானது கரையிலிருந்து 14 கடல் மைல் தொலைவு வரை பார்க்க இயலும். தற்போது, இங்கிருந்து ரேடியோ அலைகள்மூலம் எச்சரிக்கைத் தகவல்களும் அனுப்பப்படுகின்றன.  

இந்த கலங்கரை விளக்கமானது பாம்பன் பாலத்தின் கிழக்கே பாம்பன் தீவின் வடக்கு மேற்கு பக்கத்தில் அமைந்துள்ளது.
# அம்பிகா (பெண் தெய்வம்)


**அம்பிகா** (**Ambika)** என்பது, இந்து சமயத்தில் வழிபடப்படும் ஒரு பெண் தெய்வமாகும். இவர், பொதுவாக பரமசிவனின் மனைவியாக ஆதி பராசக்தி என்ற பெயரில் அழைக்கப்படுகிறார். இவர் தன் எட்டு கைகளில், பல ஆயுதங்களை ஏந்தியவாறு காட்சியளிக்கிறார். இவர், பகவதி அல்லது சண்டி என்றும் அழைக்கப்படுகிறார். "அம்பிகா" என்பதற்கு, ஆதி சக்தி மற்றும் பிரபஞ்சத்தின் தாய் மற்றும் அனைத்து உயிரினங்களில் இருக்கும் சக்தி எனப் பொருள்படுகிறது. இவர், பார்வதியின் உடலில் இருந்து தோன்றி, சும்ப மற்றும் நிசும்பர் ஆகிய அரக்கர்களைக் கொன்ற தெய்வம் என்று கந்த புராணத்திலும், தேவி மகாத்மியத்திலும் இவரைப் பற்றிக் குறிப்பிடப்பட்டுள்ளது. இவர் அம்பா, துர்கா, பகவதி, பார்வதி, பவானி, அம்பே மா, செராவாலி, மாதா ராணி போன்ற பிற பெயர்களாலும் அடையாளம் காணப்படுகிறார்.  

## அம்பிகாவின் வெளிப்பாடுகள் மற்றும் அம்சங்கள்
ஸ்ரீமத் தேவி பாகவதத்தில், அம்பிகா மற்ற அனைத்து தெய்வங்களின் முன்னோடி ஆவார் என்று குறிப்பிடப்பட்டுள்ளது. இவர் பல வடிவங்கள் மற்றும் பெயர்களைக் கொண்ட ஒருவராக வணங்கப்படுகிறார். இவருடைய வடிவம் அல்லது அவதாரம் இவருடைய மனநிலையைப் பொறுத்து வேறுபடுகிறது. உதாரணத்திற்கு:  
சதி என்பது சிவபெருமானின் முதல் மனைவியான அம்பிகாவின் ஒரு அம்சமாகும். இவர், தாட்சாயணி என்றும் அழைக்கப்படுகிறார்.</br>  
பத்ரகாளி என்பது, அம்பிகாவின் மிகக் கொடூரமான வடிவங்களில் ஒன்றாகும். இவர், தட்ச பிரஜாபதியின் யாகத்தை அழித்தவர் என்று கருதப்படுகிறது.</br>  
பார்வதி என்பது அம்பிகாவின் மென்மையான வடிவம் ஆகும். இவர் கௌரி மற்றும் உமா என்றும் அழைக்கப்படுகிறார். இவர் சிவபெருமானின் மனைவியாக போற்றப்படுகிறார்.</br>  

துர்கா என்பது அம்பிகா அரக்கர்களுடன் போர் செய்த வடிவம் ஆகும். மற்றும் சில நூல்கள் துர்கமாசூர் என்ற அரக்கனைக் கொல்ல அம்பிகா துர்காவின் வடிவத்தை எடுத்ததாகக் கூறுகின்றன.</br>  
காளி என்பது அம்பிகாவின் மற்றொரு மூர்க்கமான வடிவம் ஆகும். இவர், நேரம் மற்றும் மாற்றத்தின் தெய்வமாக போற்றி வழிபடப்படுகிறார். இவர், தனது மேனியில் மண்டையோட்டு மாலையை அணிந்தவராகவும், இடது கையில் கபாலம் மற்றும் தனது வலது கையில் திரிசூலம் ஏந்தியவாறு உக்கிரமான தோற்றத்தில் காணப்படுகிறார். </br>  
சண்டி என்பது அம்பிகாவின் சக்தியாகக் கருதப்படும் துர்காவின் பெயர் ஆகும். இவர், கருப்பு நிறத்தில் காணப்படுகிறார். இவர், மஹிஷாசுரன் என்ற அரக்கனைக் கொன்றவர். மேலும், சிங்கத்தின் மீது சவாரி செய்பவராக உள்ளார்.</br>  

தச மகா வித்யாக்கள் என்பது, சக்தியின் பத்து அம்சங்கள் ஆகும். தந்திரத்தில், இவர்கள் அனைவருக்கும் முக்கியத்துவம் உள்ளது. மற்றும் இவை அனைத்தும் அம்பிகாவின் வெவ்வேறு அம்சங்களாக கருதப்படுகிறது.</br>  
52 சக்தி பீடங்கள் அனைத்தும் அம்பிகா தெய்வத்தின் விரிவாக்கங்கள் என்று புராணங்கள் தெரிவிக்கின்றன.  
நவதுர்கா, என்பது, துர்கா தேவியின் ஒன்பது வடிவங்கள் ஆகும். இதனால் அம்பிகா என்று அழைக்கப்படுகிறார்.</br>  

மீனாட்சி, மீன்களின் வடிவிலான கண்களைக் கொண்ட தெய்வம். அதனால் மீனாட்சி என்கிற பெயர் ஏற்பட்டது.  
காமாட்சி, அன்பு, கருணை மற்றும் பக்தியின் தெய்வமாக கருதப்படுகிறார். </br>  
லலிதா, பிரபஞ்சத்தின் விளையாட்டுத்தனமான தெய்வமாக போற்றப்படுகிறார். இவர், தேவி அம்பிகாவின் ஒரு வடிவமாக உள்ளார். </br>  

இந்தியாவின் கடலோரப் பகுதிகளில் காணப்படும் அகிலாண்டேஸ்வரி, தண்ணீருடன் தொடர்புடைய தெய்வம் ஆவார். </br>  
அன்னபூரணி என்று அழைக்கப்படும் இவர், முழுமையானவர் மற்றும் அனைத்து உயிர்களுக்கும் உணவளிக்கும் தெய்வமாக வழிபடப் படுகிறார். இவர் அம்பிகாவின் ஒரு வடிவமாக கருதப்படுகிறார்.</br>  
64 யோகினிகள் என்பது, அம்பிகா தேவியின் 64 வடிவங்கள் அல்லது அம்சங்களைக் குறிக்கும் பெயராக உள்ளது.
# மம்தா சந்திராகர்



**மம்தா சந்திரகர்** (Mamta Chandrakar) (பிறப்பு: டிசம்பர் 3, 1958) சத்தீசுகர் மாநிலத்தைச் சேர்ந்த பத்மசிறீ விருது பெற்ற ஒரு நாட்டுப்புற பாடகர் ஆவார். அவர் சத்தீசுகரின் நைட்டிங்கேல் என்று குறிப்பிடப்படுகிறார். மம்தா சந்திரக்கர் இந்திரா கலை இசை பல்கலைகழகத்தில் பாடுவதில் முதுகலை பட்டம் பெற்றார்.. இவர் தனது 10 வயதிலிருந்தே பாடத் தொடங்கினார். 1977 ஆம் ஆண்டில் ராய்ப்பூரிலுள்ள ஆகாஷ்வானி கேந்திராவில் நாட்டுப்புற பாடகராக தொழில் ரீதியாக பாடத்தொடங்கினார். இவரது அரிய பணிக்காக 2016 ஆம் ஆண்டு பத்மசிறீ விருது வழங்கப்பட்ட்து. மேலும் பல மாநில அளவிலான விருதுகளையும் பெற்றுள்ளார். இவரது கணவர் பிரேம் சந்திரக்கர் சத்தீசுகர் மாநில திரைப்படத் துறையில் திரைப்படத் தயாரிப்பாளராக உள்ளார்.  

## ஆரம்ப கால வாழ்க்கை
மம்தா சந்திரகர் 1958 ஆம் ஆண்டில் திரு தாவு மகா சிங் சந்திரக்கருக்கும் காயாபாய் சந்திராகருக்கும் மகளாகப் பிறந்தார். தந்தை நாட்டுப்புற இசை பற்றிய ஆழ்ந்த அறிவைக் கொண்டிருந்தார். பாலிவுட் இசை உள்ளூர் நாட்டுப்புற இசையில் தாக்கத்தை ஏற்படுத்திய காலத்தில் அவர் 1974 இல் "சோன்கா-பிகான்" என்ற நிறுவனத்தைத் தொடங்கினார். நாட்டுப்புற இசையின் ஆன்மாவை மக்கள் இதயத்திலும் மனதிலும் உயிரோடு வைத்திருப்பதை சோன்கா-பிகான் நிறுவனத்தின் நோக்கமாக இருந்தது. அதனால் இந்த சிந்தனையுடன் 1974 மார்ச்சு மாதத்தில் நாற்பது முதல் ஐம்பதாயிரம் பேருக்கு முன்னால் சோன்கா பிகான் நிறுவனம் நிகழ்ச்சியை நடத்தியது. மறைந்த தாவ மகா சிங் நாட்டுப்புற இசையை மேம்படுத்துவதற்காக தனது முழு வாழ்க்கையையும் அர்ப்பணித்தார். மம்தா சந்திரக்கர் தனது தந்தையிடமிருந்து தனது ஆரம்ப பாடங்களை எடுத்துக் கொண்டார். பின்னர் இசையில் மேலதிக படிப்புகளுக்காக இந்திரா கலை இசை பல்கலைகழகத்தில் சேர்ந்தார்.  

## சொந்த வாழ்க்கை
1986 ஆம் ஆண்டில், சத்தீசுகர் சினிமாவின் இயக்குநரும் தயாரிப்பாளருமான பிரேம் சந்திரகரை மணந்தார். இவர்களுக்கு 1988 இல் ஒரு மகள் பிறந்தார். மம்தா சந்திரகர் பல்வேறு சத்தீசுகர் படங்களிலும் பின்னணி பாடல்களைப் பாடியுள்ளார்.  

## அரசியல் வாழ்க்கை
மாநிலத்தில் மம்தா சந்திராகர் புகழ் பெற்று இருந்ததால், 2013 ஆம் ஆண்டில் சத்தீசுகர் மாநில சின்னமாக அரசால் நியமிக்கப்பட்டு, கிராம புறங்களில் தேர்தல் வாக்கு சதவிகிதத்தை அதிகரிக்கும் பொருட்டு விழிப்புணர்வு கூட்டங்களில் கலந்து கொண்டு வந்தார். 2018 ஆம் ஆண்டு நவம்பர் மாதம் நடந்த சத்தீசுகர் மாநில தேர்தலில் மம்தா சந்திராகர் இந்திய தேசிய காங்கிரசு சார்பில் பண்டாரியா தொகுதியில் போட்டியிட்டார். அத்தேர்தலில் வெற்றி பெற்று மம்தா சந்திராகர் பண்டாரியா தொகுதியின் சட்டசபை உறுப்பினராக தேர்தெடுக்கப்பட்டார். அத்தேர்தலில் மொத்தம் ஒரு இலட்சத்து தொள்ளாயிரத்து ஏழு வாக்குகள் பெற்று முதலிடம் பெற்றார். கிட்டதட்ட முப்பத்தி ஐந்தாயிரம் வாக்குகள் வித்தியாசத்தில் வெற்றி பெற்றார். இவர் பல்கலைகழகத்தில் முதுகலைப் பட்டம் பெற்றார் என்று கூறப்பட்டாலும் அவரது தேர்தல் பத்திரத்தில் தான் பள்ளியில் பன்னிரண்டாவது வரை மட்டும் படித்ததாகக் கூறியுள்ளார்.  

## விருதுகள்

- 2018 சத்தீஸ்கர் விபூதி அலங்கரன்
- 2016 பத்மஸ்ரீ விருது
- 2013 சத்தீஸ்கர் ரத்னா
- 2012 தாவு துலார் சிங் மந்த்ராஜி மரியாதை
# மனவளக்கலை பாகம் 1 (நூல்)

மனவளக்கலை என்பது வேதாத்திரி மகரிஷியால் எழுதப்பெற்ற நூலாகும். இந்நூலை வேதாத்திரி பதிப்பகம் வெளியிட்டுள்ளது.  

இந்நூலுக்கு பதிப்புரையை எழுதியிருப்பவர் உலக சமுதாய சேவா சங்க (WCSC) தலைவர் எஸ். கே. எம். மயிலானந்தன்  

இந்நூலின் முதல் பதிப்பு அக்டோபர் 1983ல் வெளியிடப்பட்டது. தியானமுறை, தத்துவ விளக்கம் இவை உள்ளிட்ட உள்ளடக்கத்தை கொண்டது.  

## நூலின் பொருடக்கம்
1)வாழ்வின் நோக்கம்  

2)தவத்தால் வாழ்க்கை பிரகாசிக்கும்  

3)தவ நிலைகளும் பயன்களும்  

4)தற்சோதனை  
i) எண்ணம் ஆராய்தல்  
ii) ஆசை சீரமைத்தல்  
iii) சினம் தவிர்த்தல்  
iv) கவலை ஒழித்தல்  
v) நான் யார்?  

5)வாழ்த்தும் பயனும்  

6)பேரின்பக் களிப்பு  

## மொழிப்பெயர்ப்புகள்
இந்நூல் ஆங்கிலம், கொரிய, ஜப்பானிய மொழிகளிலும் மொழிபெயர்க்கப்பட்டுள்ளது  

## இவற்றையும் காண்க
- வேதாத்திரி மகரிஷியின் பொன்மொழிகள் 5000 (நூல்)
- கடவுளும் கருமையமும் (நூல்)
- உண்மை நிலை விளக்கம் (நூல்)
- அருளருவி பகுதி 2 (நூல்)
- உலக சமாதானம் (நூல்)
- அருள்தந்தையின் நகைச்சுவையுணர்வு (நூல்)
- அறிவுத் திருக்கோவில்

## வெளிஇணைப்புகள்